Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7582. Il-EUR-Lex hu l-aċċess fuq l-Internet għal-liġi Ewropea. Il-Kumitat Konsultattiv jaqbel mal-valutazzjoni tal-Kummissjoni skont l-Artikolu 101(1) tat-Trattat dwar il-Funzjonament tal-Unjoni Ewropea ("TFUE") fl-abbozz tagħha tad-Deċiżjoni kif komunikata lill-Kumitat Konsultattiv fis-16 ta' April 2015. L-Istati Membri kollha jaqblu. Il-Kumitat Konsultattiv jaqbel mal-Kummissjoni li l-proċedimenti jistgħu jkunu konklużi permezz ta' deċiżjoni skont l-Artikolu 9(1) tar-Regolament (KE) Nru 1/2003. Maġġoranza ta' Stati Membri taqbel. Minoranza ta' Stati Membri tastjeni. Il-Kumitat Konsultattiv jaqbel mal-Kummissjoni li l-impenji offruti minn Air France, KLM, Alitalia u Delta huma xierqa, meħtieġa u proporzjonati. Maġġoranza ta' Stati Membri taqbel. Minoranza tastjeni. Il-Kumitat Konsultattiv jaqbel mal-Kummissjoni li, fid-dawl tal-impenji offruti minn Air France, KLM, Alitalia u Delta, ma ebda raġuni għal azzjoni mill-Kummissjoni, bla preġudizzju għall-Artikolu 9(2) tar-Regolament (KE) Nru 1/2003. Maġġoranza ta' Stati Membri taqbel. Minoranza tastjeni. Il-Kumitat Konsultattiv jitlob lill-Kummissjoni biex tagħti kas ta' xi punti oħra li ssemmew matul id-diskussjoni. Minoranza tal-Istati Membri tissuġġerixxi lil l-Kummissjoni tanalizza il-punt 42 tal-abbozz tad-deċiżjoni. Fis-26 ta' Settembru 2014, il-Kummissjoni adottat Valutazzjoni Preliminari skont l-Artikolu 9(1) tar-Regolament 1/2003, li fiha esprimiet it-tħassib tagħha dwar il-kompatibilità tal-Ftehim ta' TAJV mal-Artikolu 101 tat-Trattat, b'mod partikulari f'rabta mas-suq għal passiġġieri primjum fuq ir-rotta Pariġi–New York u s-swieq għall-passiġġieri primjum u mhux primjum fuq ir-rotot Amsterdam–New York u Ruma–New York. Fit-8 ta' Diċembru 2014, il-Kummissjoni pprovdiet lill-Partijiet bil-verżjonijiet mhux kunfidenzjali tal-kummenti magħmula minn terzi persuni interessati. Fit-23 ta' Frar 2015, il-Partijiet ippreżentaw l-impenji emendati ("l-Impenji Finali"). L-abbozz tad-deċiżjoni jagħmel l-Impenji Finali jorbtu lill-Partijiet u jikkonkludi li fid-dawl ta' dawn, ma hemmx iktar raġuni għal azzjoni mill-Kummissjoni u għalhekk l-proċedimenti f'dan il-każ għandhom jintemmu. Brussell, it-30 ta' April 2015. Din id-Deċiżjoni tagħmel legalment vinkolanti l-impenji offruti minn Société Air France ("AF"), Koninklijke Luchtvaart Maatschappij NV ("KLM"), Alitalia Società Aerea Italiana SpA ("AZ") u Delta Air Lines Inc. ("Delta") (konġuntement "il-Partijiet") skont l-Artikolu 9 tar-Regolament tal-Kunsill (KE) Nru 1/2003 ("ir-Regolament 1/2003") fi proċediment skont l-Artikolu 101 tat-Trattat dwar il-Funzjonament tal-Unjoni Ewropea ("it-Trattat"). Din id-deċiżjoni tirrigwarda l-ftehimiet konklużi bejn il-Partijiet rigward il-ħolqien ta' impriża konġunta għall-qsim tal-profitt/telf, u jissejħu bħala l-Ftehim ta' Impriża Konġunta Transatlantika ("il-Ftehim ta' TAJV"), li jkopri fost l-oħrajn is-servizzi kollha tat-trasport bl-ajru tal-passiġġieri operati mill-Partijiet fir-rotot ta' bejn l-Ewropa u l-Amerika ta' Fuq ("ir-rotot Transatlantiċi"). Fit-28 ta' April 2015, kien ikkonsultat il-Kumitat Konsultattiv fil-Qasam tal-Prattiċi Restrittivi u tal-Pożizzjonijiet Dominanti, u ta opinjoni pożittiva. Fit-30 ta' April 2015 l-Uffiċjal tas-Seduta ppreżenta r-rapport finali tiegħu. Il-Valutazzjoni Preliminari tal-26 ta' Settembru 2014 esponiet it-tħassib preliminari tal-Kummissjoni li l-Partijiet setgħu rrestrinġew il-kompetizzjoni f'dak li għandu x'jaqsam mal-passiġġieri primjum fuq ir-rotta ta' Pariġi - New York, u f'dak li għandu x'jaqsam mal-passiġġieri primjum u mhux primjum fuq ir-rotot ta' Amsterdam - New York u Ruma - New York, kemm bil-għan kif ukoll bl-effett, permezz tal-kooperazzjoni tagħhom skont il-Ftehim ta' TAJV. Fil-Valutazzjoni Preliminari tagħha l-Kummissjoni kkonkludiet b'mod provviżorju li l-Ftehim ta' TAJV għandu għan antikompetittiv billi jagħti lok għal kooperazzjoni estensiva bejn il-Partijiet fuq il-parametri ewlenin tal-kompetizzjoni tal-linji tal-ajru, inklużi l-prezz, il-kapaċità, l-iskedi u l-kwalitajiet tas-servizz. F'impriża konġunta għall-qsim tal-profitt/telf li tapplika l-prinċipju ta' newtralità fir-rigward tal-ajruplan użat, l-inċentivi individwali tal-Partijiet fir-rotot Transatlantiċi huma sostitwiti mill-interess u l-benefiċċju komuni tal-impriża konġunta u tal-Partijiet kollha f'daqqa. Il-Kummissjoni kkunsidrat ukoll b'mod provviżorju li l-Ftehim ta' TAJV għandu l-effett li jirrestrinġi sostanzjalment il-kompetizzjoni għal (i) passiġġieri primjum fuq ir-rotta ta' Pariġi - New York, u (ii) passiġġieri primjum u mhux primjum fuq ir-rotot ta' Amsterdam - New York u Ruma - New York rispettivament. Il-Kummissjoni kkonkludiet b'mod provviżorju li l-kompetizzjoni li eżistiet bejn il-Partijiet rispettivi dwar ir-Rotot Inkwistjoni qabel ma tispiċċa l-kooperazzjoni tagħhom mhux probabbli li tiġi sostitwita minn kompetizzjoni ta' linji tal-ajru oħra, minħabba l-ostakli sostanzjali għad-dħul u l-espansjoni. Għaldaqstant, fil-fehma preliminari tal-Kummissjoni, il-kooperazzjoni bejn il-Partijiet skont il-Ftehim ta' TAJV tikser l-Artikolu 101(1) tat-Trattat f'dak li għandu x'jaqsam mal-passiġġieri primjum fuq ir-rotta ta' Pariġi - New York, u f'dak li għandu x'jaqsam mal-passiġġieri primjum u mhux primjum fuq ir-rotot ta' Amsterdam - New York u Ruma - New York. Il-Partijiet ma taw l-ebda argument rigward iż-żieda fl-effiċjenza marbuta mar-Rotot Inkwistjoni. Għaldaqstant, il-Kummissjoni kkonkludiet b'mod provviżorju li ma hemm l-ebda effiċjenza li tikkumpensa r-restrizzjoni sostanzjali tal-kompetizzjoni li probabbilment tirriżulta mill-Ftehim ta' TAJV dwar ir-Rotot Inkwistjoni. Fit-3 ta' Ottubru 2014, il-Partijiet offrew li jieħdu impenji sabiex jiġi indirizzat it-tħassib dwar il-kompetizzjoni stipulat fil-Valutazzjoni Preliminari. li jpoġġu għad-dispożizzjoni pari ta' slotts għall-wasla u t-tluq fl-ajruport ta' Amsterdam u/jew fl-ajruporti New York JFK/Newark Liberty, kif ukoll fl-ajruport ta' Ruma u/jew fl-ajruporti New York JFK/Newark Liberty – skont kif jagħżel il-kompetitur – li jippermettu lil kompetitur wieħed eliġibbli jew aktar jopera(w) jew iżid(u) sa massimu ta' seba' (7) frekwenzi ġodda jew addizzjonali ta' kull ġimgħa fuq kull rotta ta' Amsterdam - New York u Ruma - New York. Din l-offerta hi soġġetta għal ċerti kundizzjonijiet, li jinkludu li l-kompetitur ikun għamel l-isforzi kollha raġonevoli biex jikseb is-slotts neċessarji permezz tal-proċess tal-allokazzjoni tas-slotts ġenerali; biex jiftħu l-programmi għal dawk li jtiru ta' spiss għal kompetitur li jibda xi servizzi jew li jżid is-servizzi fuq kwalunkwe Rotta Inkwistjoni, jekk dan il-kompetitur ma jkollux programm tiegħu simili u mhux diġà qed jipparteċipa f'xi programm tal-Partijiet għal dawk li jtiru ta' spiss. Il-Partijiet joffru wkoll li fiduċjarju jkollu r-responsabbiltà li jimmonitorja t-twettiq tal-impenji. F'każ ta' nuqqas ta' qbil bejn il-linja tal-ajru li tkun qed tapplika u l-Partijiet rigward l-impenji, il-Partijiet joffru proċess għas-soluzzjoni tat-tilwim li fil-qafas tiegħu tribunal tal-arbitraġġ ikollu l-aħħar kelma dwar il-kwistjoni. L-impenji fil-forma finali tagħhom huma biżżejjed biex jindirizzaw il-preokkupazzjonijiet identifikati mill-Kummissjoni fil-Valutazzjoni Preliminari tagħha mingħajr ma jkunu sproporzjonati. Dawn jiffaċilitaw id-dħul jew it-tkabbir fuq ir-Rotot Inkwistjoni billi jnaqqsu l-ostakli għad-dħul jew għat-tkabbir, kif ukoll billi jsaħħu s-servizzi tal-kompetituri billi jingħatalhom aċċess għat-traffiku tal-konnessjonijiet kif ukoll il-possibilità li jiġu konklużi ftehimiet għall-kombinabbiltà tan-nollijiet u ftehimiet ta' kooperazzjoni fuq il-programmi għal dawk li jtiru ta' spiss. Id-Deċiżjoni tagħmel l-impenji proposti mill-impriżi kkonċernati legalment vinkolanti għalihom. Fid-dawl tal-impenji finali offruti mill-Partijiet, il-Kummissjoni tqis li mhix aktar iġġustifikata azzjoni min-naħa tagħha Id-deċiżjoni torbot għall-perjodu ta' 10 snin mid-data tal-adozzjoni tagħha. Il-produtturi tal-Unjoni jistgħu jressqu talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx li twassal għal kontinwazzjoni jew rikorrenza ta' dumping u ħsara. Jekk il-Kummissjoni tiddeċiedi li tagħmel rieżami tal-miżuri konċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni jingħataw l-opportunità li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat skont l-Artikolu 11 (2) tar-Regolament (KE) Nru 1225/2009. Il-Ġermanja Klassi 1.7 – Ħut frisk, molluski, krustaċji u prodotti derivati minnhom L-"Oberlausitzer Biokarpfen" huwa karpjun mera, b'dahar ta' lewn aħdar skur, griż jew blu fil-griż, ġenb aħdar safrani għal dehbi u żaqq ta' lewn abjad safrani. Il-kulur tax-xewka tad-dahar u tad-denb huwa griż, ix-xewka tad-denb u l-pinnen anali jagħtu fl-aħmar u x-xewka tas-sider u tal-pelvi jagħtu fl-isfar jew fl-aħmar. Huwa distint bħala karpjun mera minħabba l-qxur uniformi tiegħu. Minbarra r-ringieli uniformi ta' qxur fuq id-dahar, hemm qxur individwali li jirriflettu fil-bażi tal-pinnen u wara l-fetħa tal-garġi. It-tul tar-ras ta' din il-varjetà ta' karpjun huwa qasir ħafna meta mqabbel ma' varjetajiet oħrajn (il-proporzjon tul/għoli tal-ġisem huwa ta' inqas minn 3,0). Minħabba ir-ras żgħira tiegħu, l-għonq tal-ħuta jidher mhux ħażin. Il-piż ħaj ta' dan il-karpjun tal-mejda huwa ta' bejn 1 300 u 2 500 g, milħuq fit-tielet jew ir-raba' sajf. Laħamha huwa ta' lewn roża ċar, b'saħħtu u sod, tari u ftit li xejn xaħmi, b'togħma karatteristika pura u delikata ta' lewż u riħa aromatika, speċifiċi ta' din l-ispeċi. Il-kompożizzjoni kimika tal-laħam hija kif ġej: xaħam L-użu ta' supplimenti tal-għalf organiku kkontrollat (ċereali, legumi) jiżgura li l-laħam tal-ħut ikun ħieles minn residwi u ħsara. Il-karpjuni jikbru fix-xhur sħan tas-sajf, għalhekk l-età tagħhom tiġi kkalkulata fi sjuf. Il-karpjun tal-mejda f'Oberlausitz (il-Lusazja ta' Fuq) ġeneralment jilħaq l-maturità fi żmien tliet isjuf. Fl-ewwel sena, il-bajd isir ħuta imsejħa K1, fiż-żona ġeografika. Ladarba il-ħut K1 jgħix għal xitwa, jikber u jsir K2. K2 għandhom imbagħad jgħaddu minn xitwa oħra u fit-tielet jew ir-raba' sajf jilħqu l-piż mixtieq. Il-ġlejjeb tal-karpjun għandhom joriġinaw minn riproduzzjoni li ssir fi ħdan iż-żona ġeografika. F'każijiet eċċezzjonali, ġlejjeb ta' karpjuni li ġejjin minn reġjuni oħra jistgħu jintużaw biex jirriġeneraw l-ispeċi. Madankollu, dan it-tip ta' karpjun irid ikun għadda mill-inqas sitt xhur fiż-żona ġeografika qabel ma jbid. Is-siġill tal-kwalità li jidher hawn taħt għandu jitqiegħed b'mod viżibbli fuq in-naħa ta' fuq tal-pakkett: Il-prova tal-oriġini għandha tiġi pprovduta mill-applikant permezz ta' numri ta' spezzjoni speċifiċi għall-produttur u is-siġill tal-kwalità muri hawn fuq. B'hekk, kull prodott li għandu is-siġill tal-kwalità jista' jiġi ttraċċat għal produttur individwali. Iż-żona ġeografika tinkludi l-għadajjar tal-karpjuni kollha fid-distretti rurali ta' Bautzen u Görlitz (wara l-Att tad-29 ta' Jannar 2008 dwar ir-riorganizzazzjoni tad-distretti rurali tas-Sassonja, li daħal fis-seħħ fl-1 ta' Awwissu 2008). Il-Lusazja ta' Fuq hija ż-żona ta' karpjuni li tinsab l-iktar fil-Lvant fil-Ġermanja u hija karatterizzata minn klima kontinentali. Madankollu, rati ta' evaporazzjoni għolja fiż-żoni tal-għadajjar il-kbar joħolqu klima lokaliżżata "psewdo-Atlantika". L-attività ekonomika kkonċentrata madwar dawn l-għadajjar bħala settur agrikolu tradizzjonali fil-Lusazja ta' Fuq, ilha għaddejja għal aktar minn 750 sena mingħajr waqfien. Fiż-żona ġeografika msemmija hawn fuq, l-għadajjar tal-karpjuni jiffurmaw parti mill-pajsaġġ maħluq mill-bniedem li jgħodd mijiet ta' snin. Illum, il-Lusazja ta' Fuq fiha 2 050 ha ta' żoni ta' għadajjar utilizzati. F'nofs is-seklu tlettax, meta ir-rendiment tas-sajd mix-xmajjar ma setax ilaħħaq mad-domanda għall-ħut, bdew jinbnew għadajjar fil-Lusazja ta' Fuq għat-trobbija tal-ħut. Il-kundizzjonijiet naturali kienu partikolarment favorevoli fir-reġjun hekk kif l-inklinazzjoni tal-art fit-tramuntana tal-muntanji tal-Lusazja ta' Fuq kienet adattata ħafna biex jintħaffru għadajjar kbar. Żoni konsiderevoli, b'mod partikolari fit-tramuntana tal-Lusazja ta' Fuq, bilkemm setgħu jiġu wżati għall-agrikoltura minħabba l-ħamrija ramlija fqira u livelli tal-ilma ta' taħt l-art għoljin. Mhuwiex b'kumbinazzjoni li l-isem Lusazja (bil-Ġermaniż: Lausitz) ġej mis-Sorbjan "Luciza" (Łužica), li jfisser xi ħaġa bħal "mistagħdar". Minħabba r-rata baxxa tal-pendil tal-art, b'mod partikolari fit-tramuntana tal-Lusazja ta' Fuq, livelli tal-ilma ta' taħt l-art għoljin, problemi ta' ħamrija ramlija fqira, jew it-torbiera baxxa, u meded kbar ta' art li huma proprjetà tan-nobbiltà, l-akkwakultura fl-għadajjar irnexxielha tiżviluppa kważi tul it-territorju tal-Lusazja ta' Fuq kollu, li għadha karatteristika prinċipali tal-pajsaġġ tal-post sal-ġurnata tal-lum. L-għadajjar inbnew fuq ħamrija b'torbiera baxxa. Il-proċess ta' tnixxif fix-xitwa li jġib miegħu l-mineralizzazzjoni u r-rilaxx ta' nutrijenti, flimkien mal-ilma mill-passaġġi li ħafna drabi jkun rikk fin-nutrijenti, jagħmel l-għadajjar ewtrofiċi. Għadajjar li għandhom bażi għanja fil-minerali, fornuti b'ilma li għandu kontenut baxx ta' nutrijenti għandhom propjetajiet metostrofiċi. L-għadajjar jirċievu l-ilma minn dawn il-passaġġi tal-ilma kbar: Spree, Kleine Spree, Löbauer Wasser, Schwarzwasser u Schwarzer Schöps. Ir-reġjun tal-għadajjar tal-Lusazja ta' Fuq huwa kkaratterizzat b'mod speċjali minn varjazzjoni limitata bejn ħabitats kważi naturali u dawk mibdula permezz tal-użu tal-art. Fiż-żona ġeografika, il-ħabitats umdi tradizzjonali li jirriżultaw mill-użu huma partikolarment sinifikanti: mergħat tal-ħamrija fl-għadajjar kif ukoll speċijiet f'wiċċ l-ilma li jkollhom il-weraq taħt l-ilma huma komuni fl-għadajjar u fiż-żoni ta' ħama tagħhom. Dan huwa wkoll il-każ ta' mergħat madwar in-nixxiegħat tal-ilma, il-passaġġi tal-ilma u l-fossijiet b'veġetazzjoni kważi naturali, foresti mistagħdra, foresti antiki b'għadd ta' konki tas-siġar, msaġar umdi, art mistgħadra, xtut tax-xmajjar u żoni ta' ħama madwar l-għadajjar u fuq bosta ġżejjer żgħar fl-għadajjar. Il-ħolqien ta' għadajjar tal-ħut kien imsaħħaħ b'mod partikolari permezz ta' żieda fid-densità tal-popolazzjoni u l-konverżjoni għall-Kristjaneżmu bejn l-1100 u l-1300, u d-disponibbiltà limitata ta' uċuħ tar-raba' u mergħat. Meta l-popolazzjoni pagana Sorbjana saret Nisranija, il-ħut sar ikla ritwali għaċ-ċittadini kollha matul il-bosta ġranet ta' sawm. Konsegwentement, il-Lusazja ta' Fuq żviluppat għarfien partikolari speċjaliżżat fit-trobbija tal-ħut. Għalhekk, it-trobbija tal-ħut kien diġà parti mill-kurrikulu fl-istitut ta' taħriġ agrikolu stabbilit f'Bautzen fl-1875. Mill-inqas sa mill-1885, l-Ispettur Kintze irnexxilu b'suċċess jitmal-lupini lill-karpjuni fl-għadajjar fid-distrett fewdali ta' Kreba. Illum il-ġurnata, fiż-żoni skarsament popolati tax-xagħri u tal-għadajjar tal-Lusazja ta' Fuq, m'hemm l-ebda sorsi sinifikanti urbani jew industrijali ta' tniġġiż li jipperikolaw il-pajsaġġ ekoloġikament imprezzabbli u l-meded ta' ilma li jinsabu fih. L-"Oberlausitzer Biokarpfen" jiddistingwi ruħu minħabba l-ipproċessar tajjeb u l-vitalità għolja tal-għalf tiegħu (mhux aktar minn 50 % tal-għalf supplimentari meħtieġ), kif ukoll ir-reżiljenza partikolari tiegħu fir-rigward tal-kundizzjonijiet klimatiċi msemmija hawn fuq. Tul is-sekli, il-varjetà ta' dan il-karpjun saret partikolarment adattata għall-kundizzjonijiet klimatiċi kontinentali (xtiewi twal, kesħin u sjuf b'temperaturi għoljin). Il-laħam tal-"Oberlausitzer Biokarpfen" huwa ta' kwalità għolja u ta' lewn roża ċar, sod/b'saħħtu, tari u b'kontenut baxx ta' xaħam, bit-togħma karatteristika delikata ta' lewż u riħa aromatika speċifika għall-ispeċi. L-"Oberlausitzer Biokarpfen" jiddistingwi ruħu minn speċijiet oħra ta' karpjuni (8,7–12,7 % kontenut ta' xaħam) speċifikament minħabba l-kontenut baxx ħafna ta' xaħam tiegħu (0,5–4 %); jispikka minħabba l-laħam tiegħu li huwa iktar sod u b'saħħtu mill-medja, b'togħma tajba u delikata ta' lewż. L-użu kkontrollat ta' supplimenti tal-għalf organiċi (ċereali, legumi) jiżgura li l-laħam ma jkollux residwi u ma jkunx imniġġeż. L-"Oberlausitzer Biokarpfen" huwa l-iktar magħruf fuq livell reġjonali u magħruf fil-kuntest tal-ikel organiku fuq livell transreġjonali u jgawdi reputazzjoni għolja fost il-konsumaturi. Minħabba t-togħma ta' kwalità għolja u t-trobbija organika sostenibbli, il-klijenti huma lesti li jħallsu prezz aktar għoli għall-"Oberlausitzer Biokarpfen" milli jħallsu għal karpjuni mrobbija b'mod konvenzjonali. L-"Oberlausitzer Biokarpfen" huwa ta' kwalità partikolari minħabba l-kwalità tal-ilma, il-kundizzjonijiet klimatiċi, l-għadajjar kważi naturali fiż-żona ġeografika u l-proporzjon għoli ta' għalf naturali tad-dieta tiegħu kif ukoll il-fatt li jitrabba skont l-istandards organiċi ċċertifikati. Il-kundizzjonijiet speċifiċi naturali, ekonomiċi u soċjali ffavorixxew l-iżvilupp tal-akkwakultura fl-għadajjar u t-tradizzjoni antika sekli tat-trobbija tal-karpjuni. L-għarfien hawnhekk miksub minn nissiela tal-karpjuni, il-kwalità eċċezzjonali tal-ilma u l-kundizzjonijiet ta' trobbija estensivi, sostenibbli u speċifiċi, b'mod partikolari d-densità ta' stokkjar baxxa ta' kważi 3 000 K1 (20–50 g)/ha u kważi 600 K2(200–500 g)/ha, u l-influwenza sinifikanti ta' klima kontinentali jiggarantixxu l-karatteristiċi speċifiċi tal-"Oberlausitzer Biokarpfen". L-għadajjar tal-Lusazja ta' Fuq għandhom ilma ta' kwalità għolja u huma primarjament sostnuti mill-passaġġi tal-ilma li ġejjin: Spree, Kleine Spree, Löbauer Wasser, Schwarzwasser u Schwarzer Schöps. Il-kapaċità għolja ta' lqugħ tal-għadajjar kważi naturali bil-bosta qasab u pjanti akkwatiċi tagħhom tikkompensa tajjeb għal varjazzjonijiet tal-kwalità tal-ilma li ġej mill-passaġġi tal-ilma. Żoni ideali mal-kosta tal-għadajjar (mill-inqas 80 % tat-tul tal-kosta) fl-għadajjar b'qiegħ magħmul mil-ħama li nżammu fi stat kważi naturali (ħamrija naturali) għal raġunijiet storiċi, b'żoni ta' rifuġju għall-fawna, huma mdawwra b'faxxa tal-qasab wiesgħa mill-inqas 3-5 m. Barra minn hekk, l-ilma ta' kwalità għolja li ġej mill-passaġġi tal-ilma jiffavorixxi t-tkabbir karatteristiku ta' diversi speċijiet ta' pjanti akkwatiċi fl-għadajjar kważi naturali. Dawn imbagħad jaġixxu bħala lqugħ kontra varjazzjonijiet fil-kwalità tal-ilma fuq perjodu qasir fil-passaġġi tal-ilma. L-"Oberlausitzer Biokarpfen" mhux biss isib biżżejjed kenn fost il-pjanti akkwatiċi u l-qasab, u b'hekk jikber bla intoppi, iżda varjetà ta' organiżmi żgħar li jikbru hemm jipprovdu għalf naturali li jinfluwenza b'mod sinifikanti t-togħma speċifika għall-ispeċi tal-karpjun. Barra minn hekk, il-benesseri tal-karpjun huwa mtejjeb permezz tal-livelli differenti tal-fond tal-għadajjar, tal-veġetazzjoni, u tal-pjanti akwatiċi, li jipprovdu kopertura naturali u jgħinu biex jitnaqqas l-istress. In-nutrijenti preżenti fl-għadajjar ifissru li d-dieta tal-"Oberlausitzer Biokarpfen" hija primarjament ibbażata fuq ikel naturali preżenti fl-ilma (eż. żooplankton, zoobentos). Minħabba l-kundizzjonijiet klimatiċi partikolari, il-qiegħ tal-għadajjar u l-ilma, tipiċi taż-żona ġeografika, il-laħam tal-"Oberlausitzer Biokarpfen" huwa ċar, b'saħħtu u minħabba l-proporzjon għoli ta' għalf naturali (mill-inqas 50 %), flimkien mal-għalf supplimentari ta' ċereali prodotti organikament, il-laħam huwa wkoll partikolarment sod, tari u b'kontenut baxx ta' xaħam (0,5–4 %) Dan jagħti wkoll lill-"Oberlausitzer Biokarpfen" it-togħma u r-riħa karatteristika delikata ta' lewż speċifika għall-ispeċi. Il-karatteristiċi ta' kwalità msemmija hawn fuq, flimkien mas-sinfikat tradizzjonali tal-karpjun għall-gastronomija taż-żona ġeografika jikkontribwixxu għall-fatt li l-konsumaturi iqisu l-"Oberlausitzer Biokarpfen" bħala speċjalità ta' valur, li għandu reputazzjoni marbuta mill-qrib ma' dan ir-reġjun. Minħabba bosta artikli fl-istampa li jirreferu għat-togħma eċċellenti tiegħu, ir-reputazzjoni tal-"Oberlausitzer Biokarpfen" kompliet tissaħħaħ sa minn meta ġie mqiegħed fis-suq għall-ewwel darba. F'paġna 19, Anness I, punt 2. Il-fatturat u l-volum tal-bejgħ: "Indika d-dħul fil-munita tal-kontabilità tal-kumpanija matul il-perjodu mill-1 ta' April 2013 – 31 ta' Marzu 2014 għall-bejgħ (bejgħ ta' esportazzjonijiet lejn l-Unjoni għal kull wieħed mit-28 Stat Membru applikabbli separatament u f'bejgħ totali u domestiku) ta' żbarri u vireg għall-konkrit rinfurzat, tal-azzar, b'reżistenza għolja għar-reħi kif definit fin-notifika ta' bidu u l-piż jew il-volum korrispondenti. Iddikjara l-unità tal-piż jew tal-volum u l-munita użata." "Indika d-dħul fil-munita tal-kontabilità tal-kumpanija matul il-perjodu mill-1 ta' April 2014 – 31 ta' Marzu 2015 għall-bejgħ (bejgħ ta' esportazzjonijiet lejn l-Unjoni għal kull wieħed mit-28 Stat Membru applikabbli separatament u f'bejgħ totali u domestiku) ta' żbarri u vireg għall-konkrit rinfurzat, tal-azzar, b'reżistenza għolja għar-reħi kif definit fin-notifika ta' bidu u l-piż jew il-volum korrispondenti. Iddikjara l-unità tal-piż jew tal-volum u l-munita użata." F'paġna 21, Anness II, punt 2. Il-fatturat u l-volum tal-bejgħ: "Indika d-dħul f'euro (EUR) tal-kumpanija, u l-fatturat u l-piż jew il-volum għall-importazzjonijiet lejn l-Unjoni u l-bejgħ mill-ġdid fis-suq tal-Unjoni wara l-importazzjoni mir-Repubblika Popolari taċ-Ċina, matul il-perjodu bejn l-1 ta' April 2013 – 31 ta' Marzu 2014, ta' żbarri u vireg tal-azzar għall-konkrit rinfurzat b'reżistenza għolja għar-reħi kif definit fin-notifika ta' bidu u l-piż jew il-volum korrispondenti. Indika l-unità tal-piż jew tal-volum li ntużat." "Indika d-dħul f'euro (EUR) tal-kumpanija, u l-fatturat u l-piż jew il-volum għall-importazzjonijiet lejn l-Unjoni u l-bejgħ mill-ġdid fis-suq tal-Unjoni wara l-importazzjoni mir-Repubblika Popolari taċ-Ċina, matul il-perjodu bejn l-1 ta' April 2014 – 31 ta' Marzu 2015, ta' żbarri u vireg tal-azzar għall-konkrit rinfurzat b'reżistenza għolja għar-reħi kif definit fin-notifika ta' bidu u l-piż jew il-volum korrispondenti. Indika l-unità tal-piż jew tal-volum li ntużat."